**Molėtų rajono savivaldybės taryba**

**SPRENDIMAS**

**Dėl BEŠEIMININKIO TURTO PERĖMIMO**

2020 m. birželio 25 d. Nr. B1-184

Molėtai

Vadovaudamasi Lietuvos Respublikos civilinio kodekso 4.58 straipsnio 1 dalimi, Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktu, 12 straipsnio 1, 2 dalimis, Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunkčiu bei vykdydama Utenos apylinkės teismo 2020 m. balandžio 20 d. sprendimą civilinėje byloje Nr. e2YT-2101-1093/2020, 2020 m. balandžio 22 d. sprendimą civilinėje byloje Nr. e2YT-2092-732/2020,

Molėtų rajono savivaldybės taryba n u s p r e n d ž i a:

1. Perimti Molėtų rajono savivaldybės (kodas 111106995) nuosavybėn Molėtų rajono savivaldybėje, Dubingių seniūnijoje, Ciūniškių kaime esančius bešeimininkius statinius (pridedama).

2. Šio sprendimo 1 punkte nurodytą turtą įtraukti į Molėtų rajono savivaldybei (kodas 111106995) nuosavybės teise priklausančio turto apskaitą.

3. Perduoti šio sprendimo 1 punkte nurodytą turtą patikėjimo teise valdyti, naudoti ir disponuoti juo Molėtų rajono savivaldybės administracijai (kodas 188712799).

4. Įgalioti Molėtų rajono savivaldybės merą Savivaldybės vardu pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika